title: "Limpopo (Prowins)"
text: "Det Limpopo Prowins (iar Nuurd Prowins, 1995-2003, Nuurd Transvaal, 1994-1995; \u00fc\u00fcb Nuurd-Sotho: Porofense ya Limpopo) as en prowins uun de aafrikoons stoot S\u00fc\u00fcdaafrika. At prowins leit uun a nuurd faan\u2019t lun. Det as efter de Limpopo Struum neemd. Uun a nuurd leit Simbabwe, uun a uast Mosambik, uun a s\u00fc\u00fcduast det Mpumalanga Prowins, uun a s\u00fc\u00fcd det Gauteng Prowins, uun a s\u00fc\u00fcdwaast det Nuurdwaast an uun a nuurdwaast Botsuana. Det hee 5.404.868 lidj (2011). At hoodsteed faan't prowins as Polokwane.\n\nGeografii\nDe S\u00fc\u00fcdelk Kiarkreis gungt troch a nuurd faan't prowins. De Limpopo Struum maaget at grens faan't prowins m\u00e4 Botsuana an Simbabwe. At prowins hee h\u00f6g grat berger: a Waterberger, Strydpoortberger an Drakensberger uun a s\u00fc\u00fcd an a Soutpansberger uun a nuurd. De subtroopisk nuurd as boskveld m\u00e4 aafrikoons aapenbruadbuumer an uun a waast san f\u00f6r't miast greden.\n\nSteeden\n\nD\u00f6n tjiin gratst steeden uun't prowins san:\n\nIindialing faan Ferwalting\n\nAt prowins hee fiiw distrikt-munisipaliteeten:\n Capricorn\n Mopani\n Sekhukhune\n Vhembe\n Waterberg\n\nBef\u00f6lkring\nDet letst folksteeling wiar uun't juar 2011. Efter a resultooten hee't prowins 5.404.868 lidj: 2.880.732 faan a lidj san w\u00fcfh\u00f6\u00f6d an 2.524.136 san karmen.\n\nSpriiken\n\nEfter't folksteeling uun't juar 2001, 52,1 % faan a lidj uun't prowins snaaket Nuurd-Sotho, 22,4 % Tsonga an 15,9 % Venda.\n\nHistoore\nAt prowins wurd 1994 \u00fc\u00fcs Nuurd Transvaal Prowins gr\u00fcnlaanjen, \u00fc\u00fcs det nuurddial faan det Transvaal Prowins m\u00e4 dialen faan a bantustanen Venda, Gazankulu an Lebowa tuplaanjen wurd.\n\nPolitiik\n\nDet Limpopo Provincial Legislature as at parlament faan't prowins. Det weelet at kabinet an a premier-minister faan't prowins faan't partei of koalitschuun, wat d\u00f6n miast lasmaaten uun't parlament hee. A premier-minister faan't prowins sant 2013 as Stanley Mathabatha faan det African National Congress (ANC). Det ANC as sant 1994 det starkst partei uun't parlament.\n\nD\u00f6n ual premier-ministern san: Cassel Mathale (2009-2013),  Sello Moloto (2004-2009), Catherine Mabuza (22-26 April 2004), Ngoako Ramathlodi (1994-2004).\n\nWiartskap\nAt prowins hed uun't juar 2016 en BIP faan 311.686 miljuunen Rand, wat 7,2 % faan't BIP faan S\u00fc\u00fcdaafrika as.\n\nKwelen\n\nProwins uun S\u00fc\u00fcdaafrika"